**Uddannelsesprogram**

***Lægerne ved Lystskoven***

Programmet tager udgangspunkt i den nationale målbeskrivelse for KBU og speciallægeuddannelsen i almen medicin, og det beskriver, hvordan disse mål opnås i vores lægehus.

Lægerne ved Lystskoven består af 4 faste speciallæger, 1-3 uddannelseslæger, 3 sygeplejersker, 3 sekretærer.

Lokalerne er nyrenoverede og en del af et sundhedshus som rummer 5 lægepraksisser.

Der er tale om en delepraksis, hvor vi er 4 læger om 3 ydernumre.

Arbejdstider for uddannelseslæger: 37 t / uge, hverdage 8-15 og onsdage 8-17 og kan evt. tilpasses individuelle ønsker.

*Vi vægter faglighed, ordentlighed og godt arbejds- og uddannelsesmiljø højt. Vi løfter i flok og tror på, at det gøres bedst med positiv indstilling og et smil på læben.*

*Vi håber du kan se dig selv i disse værdier og ser frem til at arbejde sammen med dig og skærpe dine kompetencer!*

### **Læringsstrategier**

Til din introduktionssamtale med din vejleder vil der udarbejdes din individuelle uddannelsesplan. Tænk gerne inden over hvilke faglige områder eller kompetencer du ønsker skærpet.

Der bliver ligeledes udarbejdet en plan, hvor du kan angive de patienttyper, du gerne vil se i en given periode. Dette hjælper os til at skræddersy dine oplevelser i klinikken, så du får set de relevante patienttyper, der understøtter dine læringsmål.

Der er afsat 30 minutters supervision dagligt samt hvad der måtte være behov for ad hoc. Dette kan tilpasses alt efter uddannelsestrin og individuelle behov.

Til supervisionen gennemgås dagens patienter, foretages kompetencevurdering eller struktureret gennemgang af udvalgte emner.

Det vil også være muligt at gennemgå konsultation teknik ved anvendelse af app’en *Supervisionsportalen*. Via denne kan konsultationer optages med mobiltelefon GDPR sikkert og bruges til refleksiv sparring efterfølgende.

#### **Undervisning**

Fællesundervisning for uddannelseslægerne i sundhedshuset afholdes en gang om måneden.

Som en del af dit uddannelsesforløb vil du også have mulighed for at undervise i klinikken. At undervise i et emne giver en god læringserfaring og styrker din viden.

### **Kompetencevurdering/evaluering**

Kompetencevurdering er en vigtig del af din uddannelse. For hvert læringsmål i målbeskrivelsen er der defineret en evalueringsmetode. Alle tutorlæger har været på kursus i brugen af de kompetencevurderingsskemaer, som er en del af den almen medicinske hoveduddannelse. Evalueringsmetoderne anvendes til at vurdere dine fremskridt.

### **Kursusaktivitet**

Som del af videreuddannelsen skal du deltage i de kurser, der er beskrevet i målbeskrivelsen for dit uddannelsestrin:

[Kurser - Region Sjælland - Vi er til for dig](https://www.regionsjaelland.dk/job-og-uddannelse/den-laegelige-videreuddannelse/information-til-uddannelseslaegen/kurser)

Som uddannelseslæg i Region Sjælland har du mulighed for 2 ekstra kursusdage ud over de obligatoriske kurser.

### **Evaluering af den lægelige videreuddannelse**

Inden afslutningen af dit ophold hos os, vil du blive bedt om at evaluere din uddannelse i Lægehuset Lægerne ved Lystskoven. Din feedback er vigtig for os, og vi benytter evalueringen til at forbedre programmet og vores praksis.

Uddannelseslægernes evalueringer foretages via [www.uddannelseslaege.dk](https://www.uddannelseslaege.dk)

### **Nyttige kontakter og links**

Uddannelsesansvarlig i Lægehuset Mikael Klem: Mikael@4docs.dk

Sekretær / Kontaktmail: Tina@4docs.dk

Lægeuddannelsen i Region Sjælland: [rs-lvu@regionsjaelland.dk](mailto:rs-lvu@regionsjaelland.dk)

**Lægeuddannelsen i Region Sjælland**

Du kan læse mere om den almen medicinske uddannelse i Region Sjælland:<https://www.regionsjaelland.dk/job-og-uddannelse/den-laegelige-videreuddannelse/specialer/almen-medicin>

Har du brug for hjælp i din uddannelse er du altid velkommen til at kontakte Lægeuddannelsen i Region Sjælland, - eller en praksisuddannelseskonsultant (PUK) eller den yngre almenmedicinske uddannelseskoordinator DYNAMU. Du finder kontaktinfo på:<https://www.regionsjaelland.dk/job-og-uddannelse/den-laegelige-videreuddannelse/kontakt>

**Koncern HR Lægeuddannelsen i Region Sjælland**: rs-lvu@regionsjaelland.dk

**Velkomstfolder for alle nye I- og H-læger i Almen medicin, Region Sjælland**

<http://publikationer.regionsjaelland.dk/laegeuddannelsen/velkomstfolder-til-nye-i-og-h-laeger-version-01052023/>

**Yngre læge i Region Sjælland, uddannelses- og arbejdsliv i Region Sjælland;**<https://www.regionsjaelland.dk/job-og-uddannelse/den-laegelige-videreuddannelse/information-til-uddannelseslaegen>

**DSAMs vejledning i forhold til kompetencevurdering i speciallægeuddannelsen i almen medicin**

<https://www.dsam.dk/uddannelse/specialeuddannelsen-i-almen-medicin/kompetencevurdering>

**Postgraduat klinisk lektor for denne uddannelse:**

Findes på hjemmesiden for det regionale videreuddannelsessekretariat øst [www.laegeuddannelsen.dk](http://www.laegeuddannelsen.dk/)

**Specialeselskabets hjemmeside**

[www.dsam.dk](http://www.dsam.dk/) og [www.fyam.dk](http://www.fyam.dk/)

**Sundhedsstyrelsen**

[www.sst.dk](http://www.sst.dk/)

**Regionale sekretariater for lægelig videreuddannelse**

Videreuddannelsesregion Øst: [www.laegeuddannelsen.dk](http://www.laegeuddannelsen.dk/)